สรุปภาวะตลาดต่างประเทศ ประจำวันที่ 22 ก.พ. 2566
สรุปภาวะตลาดต่างประเทศ ประจำวันที่ 22 ก.พ. 2566
สรุปภาวะตลาดต่างประเทศ ประจำวันที่ 22 ก.พ. 2566
23 ก.พ. 2566

ดัชนีดาวโจนส์ตลาดหุ้นนิวยอร์กปิดลบในวันพุธ (22 ก.พ.) หลังจากธนาคารกลางสหรัฐ (เฟด) เปิดเผยรายงานการประชุมซึ่งบ่งชี้ว่า กรรมการเฟดส่วนใหญ่สนับสนุนให้คณะกรรมการเฟดเดินหน้าปรับขึ้นอัตราดอกเบี้ยเพื่อสกัดเงินเฟ้อ
ดัชนีเฉลี่ยอุตสาหกรรมดาวโจนส์ปิดที่ 33,045.09 จุด ลดลง 84.50 จุด หรือ -0.26%, ดัชนี S&amp;P500 ปิดที่ 3,991.05 จุด ลดลง 6.29 จุด หรือ -0.16% และดัชนี Nasdaq ปิดที่ 11,507.07 จุด เพิ่มขึ้น 14.77 จุด หรือ +0.13%
ตลาดหุ้นยุโรปปิดลบในวันพุธ (22 ก.พ.) เนื่องจากนักลงทุนวิตกว่าอัตราดอกเบี้ยจะยังคงถูกปรับขึ้นเป็นระยะเวลาที่ยาวนานขึ้น หลังจากการเปิดเผยข้อมูลเศรษฐกิจที่แข็งแกร่ง และนักลงทุนชะลอการซื้อขายเพื่อรอการเปิดเผยรายงานการประชุมครั้งล่าสุดของธนาคารกลางสหรัฐ (เฟด) ซึ่งจะบ่งชี้ทิศทางการปรับขึ้นอัตราดอกเบี้ยในสหรัฐ
ทั้งนี้ ดัชนี STOXX 600 ปิดที่ 462.22 จุด ลดลง 1.55 จุด หรือ -0.33%
ดัชนี CAC-40 ตลาดหุ้นฝรั่งเศสปิดที่ 7,299.26 จุด ลดลง 9.39 จุด หรือ -0.13%, ดัชนี DAX ตลาดหุ้นเยอรมนีปิดที่ 15,399.89 จุด เพิ่มขึ้น 2.27 จุด หรือ +0.02% และดัชนี FTSE 100 ตลาดหุ้นลอนดอนปิดที่ 7,930.63 จุด ลดลง 47.12 จุด หรือ -0.59%
ตลาดหุ้นลอนดอนปิดลบในวันพุธ (22 ก.พ.) โดยถูกกดดันจากการเปิดเผยผลประกอบการที่น่าผิดหวังของบริษัทริโอ ทินโต และนักลงทุนวิตกว่าอัตราดอกเบี้ยจะยังคงปรับตัวขึ้นต่อไปเป็นระยะเวลาที่ยาวนานขึ้น
ทั้งนี้ ดัชนี FTSE 100 ตลาดหุ้นลอนดอนปิดที่ 7,930.63 จุด ลดลง 47.12 จุด หรือ -0.59% โดยแตะระดับต่ำสุดในรอบกว่า 1 สัปดาห์
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงในวันพุธ (22 ก.พ.) โดยปรับตัวลงติดต่อกันเป็นวันที่ 6 เนื่องจากนักลงทุนยังคงกังวลว่าการปรับขึ้นอัตราดอกเบี้ยของธนาคารกลางสหรัฐ (เฟด) จะส่งผลกระทบต่อกิจกรรมทางเศรษฐกิจและความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนเม.ย. ลดลง 2.41 ดอลลาร์ หรือ 3.2% ปิดที่ 73.95 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 3 ก.พ. 2566
ส่วนสัญญาน้ำมันดิบเบรนท์ (BRENT) ส่งมอบเดือนเม.ย. ลดลง 2.45 ดอลลาร์ หรือ 3% ปิดที่ 80.60 ดอลลาร์/บาร์เรล
สัญญาทองคำตลาดนิวยอร์กปิดขยับลงเล็กน้อยในวันพุธ (22 ก.พ.) ก่อนที่ธนาคารกลางสหรัฐ (เฟด) จะเปิดเผยรายงานการประชุม โดยตลาดทองคำปิดทำการซื้อขายก่อนที่คณะกรรมการเฟดจะเผยแพร่รายงานการประชุมประจำวันที่ 31 ม.ค. – 1 ก.พ.
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 1 ดอลลาร์ หรือ 0.05% ปิดที่ 1,841.50 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 21.30 เซนต์ หรือ 0.97% ปิดที่ 21.677 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 4.70 ดอลลาร์ หรือ 0.50% ปิดที่ 953.30 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 38.50 ดอลลาร์ หรือ 2.5% ปิดที่ 1,482.20 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กในวันพุธ (22 ก.พ.) หลังจากธนาคารกลางสหรัฐ (เฟด) เปิดเผยรายงานการประชุมซึ่งบ่งชี้ว่า กรรมการเฟดส่วนใหญ่สนับสนุนให้คณะกรรมการเฟดเดินหน้าปรับขึ้นอัตราดอกเบี้ยเพื่อสกัดเงินเฟ้อ
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.39% แตะที่ 104.5801
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9315 ฟรังก์ จากระดับ 0.9274 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3565 ดอลลาร์แคนาดา จากระดับ 1.3533 ดอลลาร์แคนาดา
นอกจากนี้ ดอลลาร์สหรัฐแข็งค่าเมื่อเทียบกับโครนาสวีเดน ที่ระดับ 10.4327 โครนา จากระดับ 10.3603 โครนา แต่ทรงตัวเมื่อเทียบกับเงินเยน ที่ระดับ 134.95 เยน
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0601 ดอลลาร์ จากระดับ 1.0649 ดอลลาร์ ขณะที่เงินปอนด์อ่อนค่าลงแตะที่ระดับ 1.2037 ดอลลาร์ จากระดับ 1.2109 ดอลลาร์